
15 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2251 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Σύσταση και συγκρότηση νομοπαρασκευαστι¬ 
κής ομάδας εργασίας με αντικείμενο την κατάρ¬ 
τιση σχεδίου κοινής υπουργικής απόφασης για 
την λήψη συμπληρωματικών μέτρων για την 
εφαρμογή του Κανονισμού (ΕΕ) 2018/302 για την 
αντιμετώπιση του αδικαιολόγητου γεωγραφικού 
αποκλεισμού και άλλων μορφών διακριτικής με¬ 
ταχείρισης με βάση την ιθαγένεια, τον τόπο δι¬ 
αμονής ή τον τόπο εγκατάστασης των πελατών 
εντός της εσωτερικής αγοράς και για την τροπο¬ 
ποίηση των κανονισμών (ΕΚ) αριθ. 2006/2004 και 
(ΕΕ) 2017/2394 και της οδηγίας 2009/22/ΕΚ. 

2 Τροποποίηση και συμπλήρωση της με αριθ. 
Φ. 151 /24463/Β6/4.3.2009 (ΦΕΚ422/Β') υπουργικής 
απόφασης «Σύσταση ατομικών και συλλογικών 
οργάνων για τις Πανελλαδικές εξετάσεις κατόχων 
απολυτηρίου ημερήσιων και εσπερινών ΕΠΑΛ». 


ΑΠΟΦΑΣΕΙΣ 

Αριθμ. 59498 _ (1) 

Σύσταση και συγκρότηση νομοπαρασκευαστι¬ 
κής ομάδας εργασίας με αντικείμενο την κατάρ¬ 
τιση σχεδίου κοινής υπουργικής απόφασης για 
την λήψη συμπληρωματικών μέτρων για την 
εφαρμογή του Κανονισμού (ΕΕ) 2018/302 για την 
αντιμετώπιση του αδικαιολόγητου γεωγραφικού 
αποκλεισμού και άλλων μορφών διακριτικής με¬ 
ταχείρισης με βάση την ιθαγένεια, τον τόπο δια¬ 
μονής ή τον τόπο εγκατάστασης των πελατών 
εντός της εσωτερικής αγοράς και για την τροπο¬ 
ποίηση των κανονισμών (ΕΚ) αριθ. 2006/2004 και 
(ΕΕ) 2017/2394 και της οδηγίας 2009/22/ΕΚ. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

(α)Του άρθρου 90 του Κώδικα Νομοθεσίας για την κυ¬ 
βέρνηση και τα κυβερνητικά όργανα, που κυρώθηκε με 


το πρώτο άρθρο του π.δ. 63/2005 (Α'/98) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

(β) Του ν. 2156/1993 (ΦΕΚ 109/Α') «Συμπλήρωση του 
ν. 1703/1987 "Ρύθμιση μισθώσεων κατοικιών" και άλλες 
διατάξεις», άρθρο 6, παρ. 2 (1 ο και 2ο εδάφιο). 

(γ) Του π.δ. 147/2017 (ΦΕΚ 185/Α') «Οργανισμός 
Υπουργείου Οικονομίας και Ανάπτυξης». 

(δ) Του άρθρου 5 του ν. 3469/2006 (ΦΕΚ 131 /Α') «Εθνι¬ 
κό Τυπογραφείο, Εφημερίςτης Κυβερνήσεως και λοιπές 
διατάξεις». 

(ε) Του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (ΦΕΚ Α7208). 

(στ) Του π.δ. 69/2015 (ΦΕΚ 113/Α') Διορισμός του Αλε¬ 
ξίου Τσίπρα του Παύλου, Αρχηγού του Κόμματος του 
«Συνασπισμού Ριζοσπαστικής Αριστερός» (ΣΥ.ΡΙΖ.Α.), 
ως Πρωθυπουργού. 

(ζ) Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α'/210). 

(η) Του π.δ. 22/2018 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α'/37). 

(θ) Της απόφασης με αριθμ. 31564/2018 (ΦΕΚ 978/Β') 
«Ανάθεση αρμοδιοτήτων στον Υφυπουργό Οικονομίας 
και Ανάπτυξης, Αστέριο Πιτσιόρλα». 

(ι)Την με αριθ. 142285 απόφαση Πρωθυπουργού και 
του Υπουργού Οικονομίας και Ανάπτυξης (ΦΕΚ 699/ 
ΥΟΔΔ/27-12-2017) περί ανάθεσης καθηκόντων Γενικού 
Γραμματέα Εμπορίου και Προστασίας Καταναλωτή στον 
Δημήτριο Αυλωνίτη του Κωνσταντίνου. 

(ια) Την παράγραφο 4 του άρθρου 14 του ν. 2251 
(ΦΕΚ/Β72018) για την προστασία των καταναλωτών. 

2. Τον κανονισμό (ΕΕ) 2018/302 για την αντιμετώπι¬ 
ση του αδικαιολόγητου γεωγραφικού αποκλεισμού και 
άλλων μορφών διακριτικής μεταχείρισης με βάση την 
ιθαγένεια, τον τόπο διαμονής ή τον τόπο εγκατάστασης 
των πελατών εντός της εσωτερικής αγοράς και για την 
τροποποίηση των κανονισμών (ΕΚ) αριθ. 2006/2004 και 
(ΕΕ) 2017/2394 και της οδηγίας 2009/22/ΕΚ. 















24132 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2251/15.06.2018 


3. Το από 30/3/2018 ενημερωτικό σημείωμα της Διεύ¬ 
θυνσης Πολιτικής και Ενημέρωσης Καταναλωτή, Τμήμα 
Α'προςτον Γενικό Γραμματέα Εμπορίου και Προστασίας 
Καταναλωτή για τον κανονισμό (ΕΕ) 2018/302 για την 
αντιμετώπιση του αδικαιολόγητου γεωγραφικού απο¬ 
κλεισμού και άλλων μορφών διακριτικής μεταχείρισης 
με βάση την ιθαγένεια, τον τόπο διαμονής ή τον τόπο 
εγκατάστασης των πελατών εντός της εσωτερικής αγο¬ 
ράς και για την τροποποίηση των κανονισμών (ΕΚ) αριθ. 
2006/2004 και (ΕΕ) 2017/2394 και της οδηγίας 2009/22/ 
ΕΚ. 

4. Το με Α.Π. 44387/25.4.2018 έγγραφο της Διεύθυνσης 
Πολιτικής και Ενημέρωσης Καταναλωτή, Τμήμα Α'για 
τον ορισμό εκπροσώπου για την σύσταση νομοπαρα¬ 
σκευαστικής ομάδας εργασίας με σκοπό την λήψη συ¬ 
μπληρωματικών μέτρων του κανονισμού (ΕΕ) 2018/302 
για την αντιμετώπιση του αδικαιολόγητου γεωγραφικού 
αποκλεισμού και άλλων μορφών διακριτικής μεταχεί¬ 
ρισης με βάση την ιθαγένεια, τον τόπο διαμονής ή τον 
τόπο εγκατάστασης των πελατών εντός της εσωτερι¬ 
κής αγοράς και για την τροποποίηση των κανονισμών 
(ΕΚ) αριθ. 2006/2004 και (ΕΕ) 2017/2394 και της οδηγίας 
2009/22/ΕΚ. 

5. Τα απαντητικά έγγραφα των φορέων για τον ορισμό 
εκπροσώπων: 

ί.Το από 3/5/2018 θΐτωίΙ τηςΔ/νσης Προστασίας Κα¬ 
ταναλωτή της Γενικής Γραμματείας Εμπορίου και Προ¬ 
στασίας Καταναλωτή, 

ϋ. Το από 27/4/2018 θιύίβΜ της Δ/νσης Επιχειρηματι¬ 
κότητας και Επιμελητηρίων της Γενικής Δ/νσης Αγοράς, 

ίίί.Το με Α.Π. 19150/2-5-2018 έγγραφο της Ανεξάρτη¬ 
της Αρχής «Συνήγορος του Καταναλωτή», 

ίν.Το με Α.Π. 36062/9-5-2018 έγγραφο του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων. 

ν. Το με Α.Π. ΓΔΟΠ 0001106 ΕΞ 2018/ΔΕΕΔΣ 537/ 
3-5-2017 έγγραφο της Γενικής Γραμματείας Οικονομικής 
Πολιτικής, Γενική Δ/νση Οικονομικής Πολιτικής, Δ/νση 
Ε.Ε. και Διεθνών σχέσεων, Τμήμα οριζόντιων πολιτικών 
του Υπουργείου Οικονομικών. 

νί. Το με Α.Π. 2787/4-5-2018 έγγραφο της Επιτροπής 
Ανταγωνισμού. 

6. Την ανάγκη σύστασης και συγκρότησης της εν θέ- 
ματι νομοπαρασκευαστικής ομάδας εργασίας. 

7. Το γεγονός ότι η εφαρμογή του κανονισμού (ΕΕ) 
2018/302 για την αντιμετώπιση του αδικαιολόγητου 
γεωγραφικού αποκλεισμού και άλλων μορφών διακρι¬ 
τικής μεταχείρισης με βάση την ιθαγένεια, τον τόπο δι¬ 
αμονής ή τον τόπο εγκατάστασης των πελατών εντός 
της εσωτερικής αγοράς και για την τροποποίηση των 
κανονισμών (ΕΚ) αριθ. 2006/2004 και (ΕΕ) 2017/2394 και 
της οδηγίας 2009/22/ΕΚ, από 3/12/2018 επιβάλλει τη δη¬ 
μιουργία ενός νέου διοικητικού πλαισίου για την αποτε¬ 
λεσματική λειτουργία του οποίου απαιτείται νομοθετική 
παρέμβαση για τον ορισμό αρμόδιων αρχών επιβολής 
της νομοθεσίας για περιπτώσεις διαφορών Βυείηθεε -ΐο- 
ίοπ5υιτΐθΓ5 (Β2(Ι) και Βυείπθεε -ΐο- Βυείηβεε (Β2Β). 

8. Την ανάγκη προστασίας του καταναλωτικού κοινού. 

9. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 


(Α) Τη σύσταση και συγκρότηση νομοπαρασκευα¬ 
στικής ομάδας εργασίας με αντικείμενο την κατάρτιση 
σχεδίου κοινής υπουργικής απόφασης για την λήψη 
συμπληρωματικών μέτρων για την εφαρμογή του κα¬ 
νονισμού (ΕΕ) 2018/302 για την αντιμετώπιση του αδι¬ 
καιολόγητου γεωγραφικού αποκλεισμού και άλλων μορ¬ 
φών διακριτικής μεταχείρισης με βάση την ιθαγένεια, τον 
τόπο διαμονής ή τον τόπο εγκατάστασης των πελατών 
εντός της εσωτερικής αγοράς. 

(Β) Η νομοπαρασκευαστική ομάδα εργασίας αποτε- 
λείται από τους εξής: 

Συντονίστρια: Αθηνά Σαλάππα του Ανδρέα, Προϊστα- 
μένηΤμήματος Α',Δ/νσης Πολιτικής και Ενημέρωσης Κα¬ 
ταναλωτή, Γενική Γραμματεία Εμπορίου και Προστασίας 
Καταναλωτή. 

Μέλη: 

1 ο Μέλος: Παρασκευή Τσάμη του Αθανασίου, υπάλλη¬ 
λος στην Δ/νση Προστασίας Καταναλωτή, Γενική Γραμ¬ 
ματεία Εμπορίου και Προστασίας Καταναλωτή. 

Αναπληρωματικό μέλος: Κυριακή Λεβιτσοβίτη του 
Θεοφάνη, υπάλληλος στην Δ/νση Προστασίας Κατα¬ 
ναλωτή, Γενική Γραμματεία Εμπορίου και Προστασίας 
Καταναλωτή. 

2ο Μέλος: Ανδρομάχη Γωγούλη του Χρήστου, υπάλλη¬ 
λος στην Δ/νση Επιχειρηματικότητας και Επιμελητηρίων, 
Γενική Γραμματεία Εμπορίου και Προστασίας Κατανα¬ 
λωτή. 

Αναπληρωματικό μέλος: Δήμητρα Στεργιοπούλουτου 
Αθανασίου , υπάλληλος στην Δ/νση Επιχειρηματικότη¬ 
τας και Επιμελητηρίων, Γενική Γραμματεία Εμπορίου και 
Προστασίας Καταναλωτή. 

3ο Μέλος: Ειρήνη Μακρή του Αποστόλου Ειδική επι¬ 
στήμονας στην Ανεξάρτητη Αρχή «Συνήγορος του Κα¬ 
ταναλωτή». 

Αναπληρωματικό μέλος: Ερασμία Παπαθανάκου του 
Δημητρίου, Ειδική επιστήμονας στην Ανεξάρτητη Αρχή 
«Συνήγορος του Καταναλωτή». 

4ο Μέλος: Δημητρίου Μαρία του Ευσταθίου, Γενική 
Γραμματεία Οικονομικής Πολιτικής, Γενική Δ/νση Οικο¬ 
νομικής Πολιτικής, Δ/νση Ε.Ε. και Διεθνών σχέσεων, Τμή¬ 
μα οριζόντιων πολιτικών του Υπουργείου Οικονομικών. 

Αναπληρωματικό μέλος: Κακούρη Όλγα του Νικολά¬ 
ου, Γενική Γραμματεία Οικονομικής Πολιτικής, Γενική 
Δ/νση Οικονομικής Πολιτικής, Δ/νση Ε.Ε. και Διεθνών 
σχέσεων, Τμήμα οριζόντιων πολιτικών του Υπουργείου 
Οικονομικών. 

5ο Μέλος: Διονυσία Ξηρόκωστα του Δημητρίου, Γενική 
Δ/ντρια στην Επιτροπή Ανταγωνισμού. 

Αναπληρωματικό μέλος: Σπυριδούλα Κατσερέλη του 
Ηλία, Προϊσταμένη Τμήματος Προώθησης Πολιτικών 
Ανταγωνισμού στην Επιτροπή Ανταγωνισμού. 

6ο Μέλος: Παναγιώτης Βασιλακόπουλος Νικολάου, 
Ειδικό επιστημονικό προσωπικό στο Υπουργείο Δικαι¬ 
οσύνης, Διαφάνειας και Ανθρωπίνων Δικαιωμάτων. 

Αναπληρωματικό μέλος: Σταματία Τουτουνοπούλου 
του Γεωργίου, υπάλληλος στο Υπουργείο Δικαιοσύνης, 
Διαφάνειας και Ανθρωπίνων Δικαιωμάτων. 

(Γ) Έργο της ομάδας εργασίας είναι η κατάρτιση και η 
υποβολή νομοθετικής πρότασης για την επίλυση ζητη- 

μάτων σχετικά με την πρακτική εφαρμογή κανονισμού 
(ΕΕ) 2018/302 για την αντιμετώπιση του αδικαιολόγητου 
γεωγραφικού αποκλεισμού και άλλων μορφών διακριτι¬ 
κής μεταχείρισης με βάση την ιθαγένεια, τον τόπο δια¬ 
μονής ή τον τόπο εγκατάστασης των πελατών εντός της 
εσωτερικής αγοράς. 

(Δ) Η ομάδα εργασίας θα έχει ολοκληρώσει το έργο 
της μέχρι 30/9/2018. 

(Ε) Οι συνεδριάσεις της ομάδας εργασίας θα γίνονται 
εντός ωραρίου των Δημοσίων Υπηρεσιών. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 2018 

Οι Υπουργοί 

Οικονομίας Υφυπουργός Οικονομίας 

και Ανάπτυξης και Ανάπτυξης 

ΙΩΑΝΝΗΣ ΔΡΑΓΑΣΑΚΗΣ ΑΣΤΕΡΙΟΣ ΠΙΤΣΙΟΡΛΑΣ 


Αριθμ.Φ. 153/89821/Α 5 (2) 

Τροποποίηση και συμπλήρωση της με αριθ. 
Φ.151 /24463/Β6/4.3.2009 (ΦΕΚ 422/Β') υπουρ¬ 
γικής απόφασης «Σύσταση ατομικών και συλλο¬ 
γικών οργάνων για τις Πανελλαδικές εξετάσεις 
κατόχων απολυτηρίου ημερήσιων και εσπερι¬ 
νών ΕΠΑΛ». 

ΟΙ ΥΠΟΥΡΓΟΙ ΠΑΙΔΕΙΑΣ, ΕΡΕΥΝΑΣ ΚΑΙ 
ΘΡΗΣΚΕΥΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 2 του άρθρου 10 του 
ν. 3748/2009 «Πρόσβαση στην τριτοβάθμια εκπαίδευση 
των κατόχων απολυτηρίου Επαγγελματικού Λυκείου και 
άλλες διατάξεις» (ΦΕΚ 29/Α'). 

2. Τις διατάξεις των άρθρων 8 και 13 του ν. 4186/2013 
(ΦΕΚ 193/Α') όπως τροποποιήθηκε και ισχύει και τις δια¬ 
τάξεις της παρ. 4 του άρθρου 66 του ν. 4386/2016 (ΦΕΚ 
83/Α'). 

3. Τις διατάξεις της παρ. 3 του άρθρου 43 του 
ν. 4186/2013 (ΦΕΚ 193/Α') όπως αντικαταστάθηκε με την 
παρ. 17 του άρθρου 66 του ν. 4386/2016 (ΦΕΚ 83/Α') και 
τις διατάξειςτης παρ. 4 του άρθρου 43 του ν. 4186/2013 
(ΦΕΚ 193/Α'). 

4. Τις διατάξεις του άρθρου 40 «Θέματα εισαγωγής 
στην Τριτοβάθμια Εκπαίδευση» του ν. 4342/2015 (ΦΕΚ 
143/Α') «Συνταξιοδοτικές ρυθμίσεις,.... και άλλες διατά¬ 
ξεις». 

5. Τις διατάξεις της παρ. 5 του άρθρου 42 του 
ν. 4351/2015 (ΦΕΚ 164/Α') «Βοσκήσιμες γαίες Ελλάδας 
και άλλες διατάξεις». 

6. Τις διατάξεις της παρ. 2 του άρθρου 51 του 
ν. 4369/2016 «Εθνικό Μητρώο Επιτελικών Στελεχών 
Δημόσιας Διοίκησης, βαθμολογική διάρθρωση θέσε¬ 


ων, συστήματα αξιολόγησης, προαγωγών και επιλογής 
προϊσταμένων (διαφάνεια- αξιοκρατία και αποτελεσμα- 
τικότητα της Δημόσιας Διοίκησης) και άλλες διατάξεις» 
(ΦΕΚ 33/Α'). 

7. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώτο του π.δ. 63/2005 (ΦΕΚ Α'/98). 

8. Τις διατάξεις του π.δ. 125/2016 (ΦΕΚ 210/Α') «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

9. Τις διατάξεις της με αριθ. Φ.151/24463/Β6/4.3.2009 
κοινής υπουργικής απόφασης «Σύσταση ατομικών και 
συλλογικών οργάνων για τις Πανελλαδικές εξετάσεις κατό¬ 
χων απολυτηρίου ημερήσιων και εσπερινών ΕΠΑΛ» (ΦΕΚ 
422/Β') όπως τροποποιήθηκε και ισχύει με τις με αριθ. 
Φ.151/39470/Β6/9.4.2010 (ΦΕΚ 529/Β') και Φ.151/41773/ 
Β6/11.4.2012 (ΦΕΚ 1289/Β') και Φ.151/64335/ 
Α5/24.04.2015 (ΦΕΚ 721/Β') Φ.151 /75687/Α5/13-5-2016 
(ΦΕΚ 1353/Β'), Φ.151/100548/Α5/15-6-2017 (ΦΕΚ2339/Β') 
όμοιέςτης. 

10. Τιςδιατάξειςτηςαριθμ. Φ.151/159838/Α5/27-9-2017 
«Καθορισμός πανελλαδικά εξεταζόμενων μαθημάτων 
αποφοίτων Επαγγελματικού Λυκείου για πρόσβαση στην 
Τριτοβάθμια Εκπαίδευση » (ΦΕΚ 3392/Β'). 

11. Τις με αριθμ. Φ.22/126950/Δ4/25-7-2017 (ΦΕΚ 
2797/Β') και Φ22/149846/Δ4/31-8-2017 (ΦΕΚ 3362/Β') 
υπουργικές αποφάσεις «Αναθέσεις μαθημάτων Επαγ¬ 
γελματικού Λυκείου». 

12. Τις διατάξεις της με αριθμ. Φ.151/43612/Α5/ 
20-3-2018 (ΦΕΚ 983/Β') υπουργικής απόφασης «Πρό¬ 
σβαση αποφοίτων Επαγγελματικού Λυκείου (ΕΠΑ.Λ.) σε 
Σχολές, Τμήματα και Εισαγωγικές κατευθύνσεις Τμημά¬ 
των των Τ.Ε.Ι., Α.Σ.ΠΑΙ.Τ.Ε., των Ανώτερων Σχολών Του¬ 
ριστικής Εκπ/σης (ΑΣΤΕ), των Ανώτερων Στρατιωτικών 
Σχολών Υπαξιωματικών των Ενόπλων Δυνάμεων, της 
Σχολής Αστυφυλάκων, της Σχολής Πυροσβεστών, των 
Σχολών της Ακαδημίας Εμπορικού Ναυτικού (ΑΕΝ), και 
για ποσοστό θέσεων 5% του συνολικού αριθμού εισα¬ 
κτέων σε Τμήματα Σχολών των Πανεπιστημίων καθώς 
και προσαύξηση του ποσοστού αυτού κατά 5% για εισα¬ 
γωγή σε τμήματα του Πανεπιστημίου Δυτικής Αττικής, 
κατ' εξαίρεση για το ακαδημαϊκό έτος 2018-2019». 

13. Την με αριθμ. 221893/Β1/27-12-2016/ΦΕΚ 4268/Β' 
κοινή υπουργική απόφαση «Καθορισμός αποζημίωσης 
των απασχολούμενων στις Πανελλαδικές εξετάσεις Γενι¬ 
κών Λυκείων (ΓΕΛ) και Επαγγελματικών Λυκείων (ΕΠΑΛ)», 
όπως τροποποιήθηκε και ισχύει με την με αριθ. 95206/ 
Β1/7-6-2017 (ΦΕΚ 1995/Β') κοινή υπουργική απόφαση. 

14. Την αριθ. Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αν. Υπ. Οικ. Γ. 
Χουλιαράκη» (ΦΕΚ Β'/2168/2015). 

15. Την με αριθμ. Φ1 /Γ/121 /82899/Β1 /21 -05-2018 εισή¬ 
γηση της Γενικής Διεύθυνσης Οικονομικών Υπηρεσιών 
του ΥΠΠΕΘ ότι «δεν προκαλείται δαπάνη σε βάρος του 
Τακτικού Προϋπολογισμού του ΥΠΠΕΘ», αποφασίζουμε: 

Τροποποιούμε και συμπληρώνουμε την με αριθ. 
Φ. 151 /24463/Β6/4.3.2009 απόφαση (ΦΕΚ 422/τ.Β'/ 
9.3.2009) ως ακολούθως: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2251/15.06.2018 


Άρθρο 1 

Α. Οι περιπτώσεις α', β' και γ'της παρ. 1 του άρθρου 6 
της Φ. 151 /24463/Β6/2009 κοινής απόφασης των Υπουρ¬ 
γών Οικονομίας και Οικονομικών και Εθνικής Παιδείας 
και Θρησκευμάτων (Β7422) αντικαθίστανται ως εξής: 

«α) Τον Πρόεδρο ή ένα Αντιπρόεδρο ή σύμβουλο του 
Ινστιτούτου Εκπαιδευτικής Πολιτικής (Ι.Ε.Π.) ή ένα μέλος 
ΔΕΠ των Α.Ε.Ι., ως πρόεδρο. 

β) Δύο Συντονιστές Εκπαιδευτικού Έργου, έναν του 
κλάδου ΠΕ2 και έναν του κλάδου ΠΕ3. 

γ) Μέχρι δέκα (10) μέλη ΔΕΠ των Α.Ε.Ι. ή Σχολικούς 
Συμβούλους κλάδων σχετικών με τα πανελλαδικώς 
εξεταζόμενα μαθήματα ή Καθηγητές δευτεροβάθμιας 
εκπαίδευσης. Οι καθηγητές πρέπει να έχουν βαθμό Α' 
και να δίδαξαν τουλάχιστον ένα από τα εξεταζόμενα μα¬ 
θήματα της τελευταίας τάξης των ΕΠΑΛ τουλάχιστον για 
ένα σχολικό έτος κατά την τελευταία τριετία, των παρα¬ 
κάτω αναφερομένων κλάδων της παραγράφου 2. Ένας 
εκ των μελών ΔΕΠ των ΑΕΙ ορίζεται ως αντιπρόεδρος». 

Β. Το δεύτερο εδάφιο της παρ. 2 του άρθρου 6 της 
Φ.151 /24463/Β6/2009 κοινής απόφασης των Υπουργών 
Οικονομίας και Οικονομικών και Εθνικής Παιδείας και 
Θρησκευμάτων (Β7422) αντικαθίσταται ως εξής: 


«Οι εισηγητές μπορεί να είναι μέλη ΔΕΠ των Α.Ε.Ι. ή 
Σχολικοί Σύμβουλοι κλάδων σχετικών με το μάθημα που 
εξετάζεται ή Εκπαιδευτικοί ΔΕ ΕΠΑΛ, μόνιμοι ή αναπλη¬ 
ρωτές». 

Γ. Το πρώτο εδάφιο της παρ. 3 του άρθρου 6 της 
Φ.151/24463/Β6/2009 κοινής απόφασης των Υπουρ¬ 
γών Οικονομίας και Οικονομικών και Εθνικής Παιδείας 
και Θρησκευμάτων (Β7422) αντικαθίσταται ως εξής: 
«3. Ο ορισμός των μελών της Κεντρικής Επιτροπής γί¬ 
νεται μετά από γνώμη των ΑΕΙ προκειμένου για τα μέλη 
ΔΕΠ και μετά από γνώμη του ΚΥΣΔΕ, προκειμένου για 
Σχολικούς Συμβούλους ή εκπαιδευτικούς δευτεροβάθ¬ 
μιας εκπαίδευσης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 1 Ιουνίου 2018 

Οι Υπουργοί 

Παιδείας, Έρευνας Αναπληρωτής Υπουργός 

και Θρησκευμάτων Οικονομικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 

